Diari Oficial de la Generalitat Valenciana


Sumari del DOGV 5286, del 22-06-2006 (2006/6610)

RESOLUCIÓ de 15 de maig de 2006, del director general de l'Institut Valencià de la Joventut, per la qual s'estableix el programa del curs de formador/a d'animadors.
--------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2006/6610


Data del document
:   15-05-2006

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Escola Formació Animadors Juvenils Temps Lliure
    * ensenyament professional
    * programa d'ensenyament
    * jove
    * legislació
    * treballador social
    * manifestació cultural

RESOLUCIÓ de 15 de maig de 2006, del director general de l'Institut Valencià de la Joventut, per la qual s'estableix el programa del curs de formador/a d'animadors.[2006/6610]  
El Decret 60/2005, d'11 de març, del Consell de la Generalitat, pel qual es regula la formació en matèria d'animació juvenil a la Comunitat Valenciana, indica en l'article quart, apartat 1.3, que els cursos de formador/a d'animadors s'exigiran per a impartir els cursos de monitor/a de temps lliure infantil i juvenil i d'animador/a juvenil.  
L'Ordre de 3 de febrer del 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana, estableix en el punt 2 de l'article 17 que .per resolució del director general de l'Institut Valencià de la Joventut s'establirà el programa dels cursos de formador/a d'animadors.  
Per tot això, i de conformitat amb les funcions que l'article 7 de la Llei 4/1989 atribueix al director general de l'IVAJ, resolc  
Primer  
Establir el programa del curs de formador/a d'animadors, que figura en l'Annex I.   
Segon  
Cada escola oficial d'animació juvenil desplegarà el programa de formació, tot especificant els continguts i els procediments i instruments d'avaluació associats als mòduls formatius, i indicant els que es duran a terme en un entorn de pràctiques.  
Tercer  
El que s'hi estableix serà d'aplicació obligatòria per als cursos de formador/a d'animadors que organitzen les escoles oficials d'animació juvenil reconegudes per la Generalitat Valenciana, d'acord amb el que disposa la normativa vigent.   
Quart  
Aquesta resolució entrarà en vigor l'endemà de la seua publicació en el Diari Oficial de la Generalitat.   
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació, com preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que els interessats puguen interposar qualsevol altre recurs que consideren oportú.   
València, 15 de maig de 2006.. El director general de l'Institut Valencià de la Joventut: Marcos Alós Cía  
ANNEX I  
PROGRAMA DEL CURS DE FORMADOR/A  
 D'ANIMADORS  
Competència general: programar, impartir i avaluar sessions formatives en els cursos regulats per l'Institut Valencià de la Joventut en el Decret 60/2005, del Consell de la Generalitat Valenciana, i la normativa que el desplega, tot utilitzant recursos pedagògics propis de l'animació  
Àmbit d'actuació: professor/a de cursos en l'àmbit de l'animació juvenil i, concretament, en els cursos de monitor/a de temps lliure infantil i juvenil, en els cursos d'animador/a juvenil i en els de formador/a d'animadors.  
Formació associada: 60 hores